Primul avion comercial alimentat doar cu hidrogen a fost testat. Când ai putea să zbori la bordul unei aeronave nepoluante.
Un avion alimentat numai cu hidrogen a zburat 20 de minute. Avionul este construit de ZeroAvia. Acest gen de avioane ar putea fi folosite pentru rute comerciale nu foarte lungi.
O să poți zbura cu avioane care nu poluează. Ieri a decolat de pe Aeroportul Cranfield, la nord de Londra, o aeronavă alimentată numai cu celule de combustibil cu hidrogen. Avionul a zburat 20 de minute. Proiectul își propune ca aeronavele mici de pasageri să nu mai contribuie la poluare. Până la finalul anului, aceste avioane ar putea ajunge să zboare chiar și 400 de mile, cu emisii zero. Aeronavele ar putea fi folosite pentru rute comerciale populare, precum Los Angeles – San Francisco și Londra – Edinburgh, în următorii trei ani.